title: Smernica Komisie 2008/40/ES z  28. marca 2008 , ktorou sa mení a dopĺňa smernica Rady 91/414/EHS s cieľom zaradiť amidosulfurón a nicosulfurón medzi účinné látky (Text s významom pre EHP)

text:
               29.3.2008

               SK

               Úradný vestník Európskej únie

               L 87/5

      SMERNICA KOMISIE 2008/40/ES
   z 28. marca 2008,
   ktorou sa mení a dopĺňa smernica Rady 91/414/EHS s cieľom zaradiť amidosulfurón a nicosulfurón medzi účinné látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 1490/2002 (3) sa ustanovujú podrobné pravidlá vykonávania tretej etapy pracovného programu uvedeného v článku 8 ods. 2 smernice 91/414/EHS a ustanovuje sa zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Na tomto zozname sú aj amidosulfurón a nicosulfurón.

               (2)

               Vplyv týchto účinných látok na ľudské zdravie a životné prostredie bol posúdený v súlade s ustanoveniami uvedenými v nariadeniach (ES) č. 451/2000 a (ES) č. 1490/2002 pre rad použití navrhnutých oznamovateľmi. Týmito nariadeniami sa navyše určujú spravodajské členské štáty, ktoré musia v súlade s článkom 10 ods. 1 nariadenia (ES) č. 1490/2002 predložiť príslušné hodnotiace správy a odporúčania Európskemu úradu pre bezpečnosť potravín (EFSA). V prípade amidosulfurónu a nicosulfurónu boli spravodajskými členskými štátmi Rakúsko a Spojené kráľovstvo a všetky príslušné informácie o amidosulfuróne boli predložené 31. mája 2005 a o nicosulfuróne 7. decembra 2005.

               (3)

               Hodnotiace správy boli preskúmané spôsobom partnerského preskúmania členskými štátmi a EFSA a predložené Komisii 22. januára 2007 vo forme vedeckých správ EFSA týkajúcich sa amidosulfurónu a nicosulfurónu (4). Tieto správy preskúmali členské štáty a Komisia v rámci Stáleho výboru pre potravinový reťazec a zdravie zvierat a boli prijaté 22. januára 2008 vo forme revíznych správ Komisie pre amidosulfurón a nicosulfurón.

               (4)

               Z rôznych preskúmaní vyplynulo, že pri prípravkoch na ochranu rastlín obsahujúcich amidosulfurón a nicosulfurón možno očakávať, že vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o použitia, ktoré sa preskúmali a podrobne uviedli v revíznych správach Komisie. Preto je potrebné zaradiť tieto účinné látky do prílohy I, aby sa zabezpečilo, že vo všetkých členských štátoch sa povolenia pre prípravky na ochranu rastlín obsahujúce tieto účinné látky môžu udeľovať v súlade s ustanoveniami uvedenej smernice.

               (5)

               Pred zaradením účinnej látky do prílohy I by sa mala poskytnúť primeraná lehota, ktorá členským štátom a zainteresovaným stranám umožní pripraviť sa na splnenie nových požiadaviek, ktoré vyplynú zo zaradenia.

               (6)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, po zaradení by sa mala členským štátom poskytnúť lehota šiestich mesiacov na preskúmanie existujúcich povolení pre prípravky na ochranu rastlín s obsahom amidosulfurónu a nicosulfurónu, aby sa zabezpečilo splnenie požiadaviek ustanovených v smernici 91/414/EHS, a najmä v jej článku 13, ako aj príslušných podmienok stanovených v prílohe I. Členské štáty by mali v prípade potreby zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedenej lehoty by malo byť poskytnuté dlhšie obdobie na predloženie a posúdenie úplnej dokumentácie prílohy III pre každý prípravok na ochranu rastlín pre každé plánované použitie v súlade s jednotnými zásadami ustanovenými v smernici 91/414/EHS.

               (7)

               Skúsenosti získané z predchádzajúcich zaradení účinných látok, ktoré boli posúdené v rámci nariadenia (EHS) č. 3600/92 (5), do prílohy I k smernici 91/414/EHS ukázali, že pri výklade povinností držiteľov existujúcich povolení môžu vzniknúť problémy s prístupom k údajom. V záujme predchádzania ďalším ťažkostiam sa preto zdá byť potrebné objasniť povinnosti členských štátov, najmä povinnosť overiť, že držiteľ povolenia preukáže prístup k dokumentácii, ktorá spĺňa požiadavky prílohy II k uvedenej smernici. Týmto objasnením sa však neustanovujú žiadne nové povinnosti pre členské štáty ani držiteľov povolení v porovnaní so smernicami, ktoré boli doteraz prijaté a ktorými sa mení a dopĺňa príloha I.

               (8)

               Smernica 91/414/EHS by sa preto mala zodpovedajúcim spôsobom zmeniť a doplniť.

               (9)

               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Členské štáty prijmú a uverejnia najneskôr do 30. apríla 2009 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú sa od 1. mája 2009.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   1.   V súlade so smernicou 91/414/EHS členské štáty v prípade potreby do 30. apríla 2009 zmenia a doplnia alebo odnímu existujúce povolenia prípravkov na ochranu rastlín obsahujúcich amidosulfurón a nicosulfurón ako účinné látky.
   Do tohto dátumu predovšetkým overia, či sú splnené podmienky v prílohe I k uvedenej smernici týkajúce sa látok amidosulfurón a nicosulfurón, s výnimkou tých, ktoré sú stanovené v časti B položky týkajúcej sa týchto účinných látok, a či má držiteľ povolenia k dispozícii dokumentáciu spĺňajúcu požiadavky prílohy II k tejto smernici v súlade s podmienkami článku 13 uvedenej smernice alebo prístup k nej.
   2.   Odchylne od odseku 1 členské štáty prehodnotia každý povolený prípravok na ochranu rastlín obsahujúci amidosulfurón a nicosulfurón buď ako jedinú účinnú látku, alebo ako jednu z viacerých účinných látok, ktoré boli všetky uvedené v prílohe I k smernici 91/414/EHS najneskôr do 31. októbra 2008, v súlade s jednotnými zásadami ustanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k uvedenej smernici a pri zohľadnení časti B položky týkajúcej sa amidosulfurónu a nicosulfurónu v prílohe I k uvedenej smernici. Na základe tohto hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po tomto určení členské štáty postupujú takto:

               a)

               v prípade prípravku s obsahom amidosulfurónu a nicosulfurónu ako jedinej účinnej látky v prípade potreby zmenia a doplnia alebo odnímu povolenie najneskôr do 31. októbra 2012, alebo

               b)

               ak prípravok obsahuje amidosulfurón a nicosulfurón ako jednu z viacerých účinných látok, v prípade potreby zmenia a doplnia alebo odnímu povolenie do 31. októbra 2012 alebo do dátumu stanoveného pre takúto zmenu a doplnenie alebo odňatie v príslušnej smernici alebo smerniciach, ktorými príslušná látka alebo látky boli doplnené do prílohy I k smernici 91/414/EHS, podľa toho, ktorý dátum nastane neskôr.

         Článok 4
   Táto smernica nadobúda účinnosť 1. novembra 2008.
   Článok 5
   Táto smernica je určená členským štátom.

      V Bruseli 28. marca 2008

            Za Komisiu

         Androulla VASSILIOU

            členka Komisie

      (1)  Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2007/76/ES (Ú. v. EÚ L 337, 21.12.2007, s. 100).

      (2)  Ú. v. ES L 55, 29.2.2000, s. 25. Nariadenie naposledy zmenené a doplnené nariadením (ES) č. 1044/2003 (Ú. v. EÚ L 151, 19.6.2003, s. 32).

      (3)  Ú. v. ES L 224, 21.8.2002, s. 23. Nariadenie naposledy zmenené a doplnené nariadením (ES) č. 1095/2007 (Ú. v. EÚ L 246, 21.9.2007, s. 19).

      (4)  Vedecká správa EFSA (2007) 116, 1 – 86, Záver z preskúmania účinnej látky amidosulfuron spôsobom peer review z hľadiska posúdenia rizika pesticídov (finalizovaná 14. novembra 2007).
   Vedecká správa EFSA (2007) 120, 1 – 91, Záver z preskúmania účinnej látky nicosulfuron spôsobom peer review z hľadiska posúdenia rizika pesticídov (finalizovaná 29. novembra 2007).

      (5)  Ú. v. ES L 366, 15.12.1992, s. 10. Nariadenie naposledy zmenené a doplnené nariadením (ES) č. 2266/2000 (Ú. v. ES L 259, 13.10.2000, s. 27).

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Nadobudnutie účinnosti

                     Skončenie platnosti zaradenia

                     Osobitné ustanovenia

                     „175

                     amidosulfurón
                     č. CAS 120923-37-7
                     č. CIPAC 515

                     3-(4,6-dimetoxypyrimidín-2-yl)-1-[(N-metyl-N-metylsulfonylamino)sulfonyl]močovina
                     alebo
                     1-(4,6-dimetoxypyrimidín-2-yl)-3-metyl sulfonyl(metyl) sulfamoylmočovina

                     ≥ 970 g/kg

                     1. januára 2009

                     31. decembra 2018

                     ČASŤ A
                     Povolené môžu byť len použitia ako herbicíd.
                     ČASŤ B
                     Pri posudzovaní žiadostí o povolenie prípravkov na ochranu rastlín, ktoré obsahujú amidosulfurón na iné použitia ako na lúky a pastviny, členské štáty venujú osobitnú pozornosť kritériám v článku 4 ods. 1 písm. b) a zabezpečia, aby boli pred udelením povolenia poskytnuté všetky potrebné údaje a informácie.
                     Na implementáciu jednotných zásad prílohy VI sa vezmú do úvahy závery revíznej správy o amidosulfuróne, zvlášť jej dodatky I a II tak, ako boli finalizované v Stálom výbore pre potravinový reťazec a zdravie zvierat 22. januára 2008.
                     Pri tomto celkovom hodnotení musia členské štáty venovať osobitnú pozornosť:

                                 —

                                 ochrane podzemných vôd vzhľadom na možnosť kontaminácie podzemných vôd niektorými produktmi rozkladu tam, kde sa účinná látka používa v regiónoch s citlivými pôdnymi a/alebo klimatickým podmienkami,

                                 —

                                 ochrane vodných organizmov.

                           V súvislosti s týmito identifikovanými rizikami by sa mali podľa potreby prijať opatrenia na zníženie rizika, ako napríklad ochranné zóny.

                     176

                     nicosulfurón
                     č. CAS 111991-09-4
                     č. CIPAC 709

                     2-[(4,6-dimetoxypyrimidín-2-ylkarbamoyl)sulfamoyl]-N,N-dimetylnikotínamid
                     alebo
                     1-(4,6-dimetoxypyrimidín-2-yl)-3-(3-dimetylkarbamoyl-2-pyridylsulfonyl)močovina

                     ≥ 930 g/kg

                     1. januára 2009

                     31. decembra 2018

                     ČASŤ A
                     Povolené môžu byť len použitia ako herbicíd.
                     ČASŤ B
                     Na implementáciu jednotných zásad prílohy VI sa vezmú do úvahy závery revíznej správy o nicosulfuróne, zvlášť jej dodatky I a II tak, ako boli finalizované v Stálom výbore pre potravinový reťazec a zdravie zvierat 22. januára 2008.
                     Pri tomto celkovom hodnotení musia členské štáty venovať osobitnú pozornosť:

                                 —

                                 možnému vystaveniu vodného prostredia metabolitu DUDN tam, kde sa nicosulfurón používa v regiónoch s citlivými pôdnymi podmienkami,

                                 —

                                 ochrane vodných rastlín a musia zabezpečiť, aby podmienky v povolení v prípade potreby zahŕňali ochranné opatrenia na zníženie rizika ako napr. ochranné zóny,

                                 —

                                 ochrane necieľových rastlín a musia zabezpečiť, aby podmienky povolení podľa potreby zahŕňali opatrenia na zníženie rizika ako napr. ochrannú zónu bez postreku,

                                 —

                                 ochrane podzemných a povrchových vôd v prípade citlivých pôdnych a klimatických podmienok.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Smernica Európskeho parlamentu a Rady 2009/80/ES z  13. júla 2009 o identifikácii ovládačov, oznamovačov a indikátorov pre dvoj- alebo trojkolesové motorové vozidlá (kodifikované znenie) (Text s významom pre EHP)

text:
               4.8.2009

               SK

               Úradný vestník Európskej únie

               L 202/16

      SMERNICA EURÓPSKEHO PARLAMENTU A RADY 2009/80/ES
   z 13. júla 2009
   o identifikácii ovládačov, oznamovačov a indikátorov pre dvoj- alebo trojkolesové motorové vozidlá
   (kodifikované znenie)
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 95,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s postupom ustanoveným v článku 251 zmluvy (2),
   keďže:

               (1)

               Smernica Rady 93/29/EHS zo 14. júna 1993 o identifikácii ovládačov, oznamovačov a indikátorov pre dvoj- alebo trojkolesové motorové vozidlá (3) bola podstatným spôsobom zmenená a doplnená (4). V záujme jasnosti a prehľadnosti by sa mala táto smernica kodifikovať.

               (2)

               Smernica 93/29/EHS je jednou zo samostatných smerníc systému ES typového schvaľovania stanoveného smernicou Rady 92/61/EHS z 30. júna 1992 o typovom schválení dvoj- alebo trojkolesových motorových vozidiel, ktorá bola nahradená smernicou Európskeho parlamentu a Rady 2002/24/ES z 18. marca 2002 o typovom schválení dvoj- a trojkolesových motorových vozidiel (5), a stanovuje technické požiadavky na dizajn a konštrukciu dvoj- alebo trojkolesových motorových vozidiel týkajúce sa identifikácie ovládačov, oznamovačov a indikátorov. Tieto technické požiadavky súviseli s aproximáciou právnych predpisov členských štátov, aby sa umožnilo uplatňovanie systému ES typového schvaľovania, ktoré bolo stanovené smernicou 2002/24/ES, na každý typ vozidla. Z toho dôvodu ustanovenia smernice 2002/24/ES, ktoré sa týkajú systémov vozidla, komponentov a samostatných technických jednotiek platia pre túto smernicu.

               (3)

               V záujme uľahčenia prístupu na trhy štátov mimo Spoločenstva by mala existovať rovnocennosť medzi požiadavkami tejto smernice a požiadavkami predpisu Európskej hospodárskej komisie Organizácie Spojených národov č. 60 (6) (EHK OSN).

               (4)

               Táto smernica by sa nemala dotýkať povinností členských štátov týkajúcich sa lehôt na transpozíciu do vnútroštátneho práva a uplatňovanie smerníc uvedených v časti B prílohy III,

         PRIJALI TÚTO SMERNICU:
   Článok 1
   Táto smernica sa uplatňuje na identifikáciu ovládačov, oznamovačov a indikátorov všetkých typov vozidiel uvedených v článku 1 smernice 2002/24/ES.
   Článok 2
   Postup udelenia typového schválenia ES komponentu z hľadiska identifikácie ovládačov, oznamovačov a indikátorov pre typ dvoj alebo trojkolesového motorového vozidla a podmienky voľného pohybu takýchto vozidiel sú stanovené v kapitolách II a III smernice 2002/24/ES.
   Článok 3
   1.   V súlade s ustanoveniami článku 11 smernice 2002/24/ES sa týmto uznáva rovnocennosť požiadaviek stanovených touto smernicou s požiadavkami stanovenými v predpise EHK OSN č. 60.
   2.   Orgány členských štátov, ktoré udeľujú typové schválenie ES komponentu, uznajú homologizácie udelené podľa požiadaviek predpisu EHK OSN uvedeného v odseku 1 a takisto homologizačné značky komponentu ako alternatívu k zodpovedajúcim schváleniam udeleným podľa požiadaviek tejto smernice.
   Článok 4
   Táto smernicu môže byť zmenená a doplnená v súlade s postupom uvedeným v článku 18 ods. 2 smernice 2002/24/ES, aby:

               a)

               brala do úvahy všetky zmeny a doplnenia predpisu EHK OSN uvedeného v článku 3;

               b)

               sa jej prílohy I a II prispôsobili technickému pokroku.

         Článok 5
   1.   Členské štáty nesmú z dôvodov týkajúcich sa identifikácie ovládačov, oznamovačov a indikátorov:

               —

               odmietnuť udeliť typu dvoj alebo trojkolesového motorového vozidla typové schválenie ES alebo

               —

               zakázať registráciu, predaj alebo uvedenie do prevádzky dvoj alebo trojkolesových motorových vozidiel,

         ak identifikácia ovládačov, oznamovačov a indikátorov spĺňa požiadavky tejto smernice.
   2.   Členské štáty odmietnu udeliť typové schválenie ES každému novému typu dvoj alebo trojkolesového motorového vozidla z dôvodov týkajúcich sa identifikácie ovládačov, oznamovačov a indikátorov, ak nie sú splnené požiadavky tejto smernice.
   3.   Členské štáty oznámia Komisii znenia hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 6
   Smernica 93/29/EHS, zmenená a doplnená smernicou uvedenou v časti A prílohy III, sa zrušuje bez toho, aby boli dotknuté povinnosti členských štátov týkajúce sa lehôt na transpozíciu do vnútroštátneho práva a uplatňovanie smerníc uvedených v časti B prílohy III.
   Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe IV.
   Článok 7
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Uplatňuje sa od 1. januára 2010.
   Článok 8
   Táto smernica je určená členským štátom.

      V Bruseli 13. júla 2009

            Za Európsky parlament

            predseda

         H.-G. PÖTTERING

            Za Radu

            predseda

         E. ERLANDSSON

      (1)  Ú. v. EÚ C 325, 30.12.2006, s. 28.

      (2)  Stanovisko Európskeho parlamentu z 19. júna 2007 (Ú. v. EÚ C 146 E, 12.6.2008, s. 72) a rozhodnutie Rady zo 7. júla 2009.

      (3)  Ú. v. ES L 188, 29.7.1993, s. 1.

      (4)  Pozri prílohu III časť A.

      (5)  Ú. v. ES L 124, 9.5.2002, s. 1.

      (6)  E/ECE/TRANS/505 – Add. 59.

      PRÍLOHA I

         POŽIADAVKY TÝKAJÚCE SA TYPOVÉHO SCHVÁLENIA ES KOMPONENTU PRE DVOJ- ALEBO TROJKOLESOVÉ MOTOROVÉ VOZIDLÁ Z HĽADISKA IDENTIFIKÁCIE ICH OVLÁDAČOV, OZNAMOVAČOV A INDIKÁTOROV

      1.   DEFINÍCIE
      Na účely tejto smernice:

                  1.1.

                  „ovládač“ je akákoľvek časť vozidla alebo komponent vozidla, priamo aktivovaná vodičom, ktorá spôsobuje zmenu stavu alebo funkcie vozidla, alebo jednej z jeho častí;

                  1.2.

                  „oznamovač“ je signál, ktorý oznamuje uvedenie zariadenia do činnosti, funkciu alebo príznak, alebo poruchový stav, alebo výpadok určitej funkcie;

                  1.3.

                  „indikátor“ je zariadenie, ktoré poskytuje informáciu o správnej funkcii alebo stave systému, alebo časti systému, ako je napr. stav hladiny určitej kvapaliny;

                  1.4.

                  „symbol“ je zobrazenie, ktoré umožňuje identifikovať ovládač, oznamovač alebo indikátor.

            2.   POŽIADAVKY
      2.1.   Identifikácia

      Ovládače, oznamovače a indikátory uvedené v bode 2.1.5, ak sú namontované na vozidle, musia byť identifikované podľa nasledujúcich požiadaviek.

                  2.1.1.

                  Symboly sa zreteľne vynímajú oproti pozadiu.

                  2.1.2.

                  Symboly sa umiestnia na ovládači alebo na oznamovači ovládača, ktoré sú nimi identifikované, alebo v ich bezprostrednej blízkosti. Kde to nie je možné, symbol a ovládač alebo oznamovač sa spoja súvislou čiarou, ktorá musí byť čo najkratšia.

                  2.1.3.

                  Diaľkové svetlomety majú byť znázornené rovnobežnými horizontálnymi lúčmi svetla a stretávacie svetlomety rovnobežnými lúčmi svetla sklonenými nadol.

                  2.1.4.

                  Keď sa pre optické oznamovače použijú farby uvedené nižšie, majú tento význam:
                  —   červená: nebezpečenstvo,
                  —   oranžová: výstraha,
                  —   zelená: bezpečný stav.
                  Modrá je vyhradená len pre oznamovače diaľkových svetlometov.

                  2.1.5.

                  Označenie a identifikácia symbolov

                                 Obrázok 1

                                 Ovládač svetlometu – Diaľkový svetlomet

                              Farba oznamovača: modrá.

                                 Obrázok 2

                                 Ovládač svetlometu – Stretávací svetlomet

                              Farba oznamovača: zelená.

                                 Obrázok 3

                                 Smerové svietidlá

                              Poznámka: Ak existujú samostatné oznamovače pre ľavé a pravé smerové svietidlá, môžu sa obe šípky použiť aj oddelene.
                              Farba oznamovača: zelená.

                                 Obrázok 4

                                 Svetelné výstražné zariadenie

                              Dve možnosti:

                                          —

                                          uvedený symbol identifikácie:
                                          farba oznamovača: červená
                                          alebo

                                          —

                                          súčasná funkcia smerových svietidiel (obe šípky na obrázku 3).

                                 Obrázok 5

                                 Ručný sýtič

                              Farba oznamovača: oranžová.

                                 Obrázok 6

                                 Zvukové výstražné zariadenie

                                 Obrázok 7

                                 Hladina paliva

                              Farba oznamovača: oranžová.

                                 Obrázok 8

                                 Teplota chladiaceho média motora

                              Farba oznamovača: červená.

                                 Obrázok 9

                                 Stav nabitia batérie

                              Farba oznamovača: červená.

                                 Obrázok 10

                                 Tlak motorového oleja

                              Farba oznamovača: červená.

                                 Obrázok 11

                                 Predný hmlový svetlomet (3)

                              Farba oznamovača: zelená.

                                 Obrázok 12

                                 Zadné hmlové svietidlo (3)

                              Farba oznamovača: oranžová.

                                 Obrázok 13

                                 Ovládač zapaľovania alebo vypnutia motora v polohe „vypnuté“

                                 Obrázok 14

                                 Ovládač zapaľovania alebo vypnutia motora v polohe „zapnuté“

                                 Obrázok 15

                                 Hlavný spínač osvetlenia

                              Farba oznamovača: zelená.

                                 Obrázok 16

                                 Obrysové (bočné) svietidlá

                              Poznámka: Ak ovládač nie je samostatný, môže byť identifikovaný symbolom znázorneným na obrázku 15.
                              Farba oznamovača: zelená.

                                 Obrázok 17

                                 Indikátor „Prevodovka v neutráli“

                              Farba oznamovača: zelená.

                                 Obrázok 18

                                 Elektrický štartér

                                             (1)

                                          Orámovaná plocha môže byť vyplnená.

                                             (2)

                                          Tmavá časť tohto symbolu sa môže nahradiť jeho obrysom; biela časť v tomto zobrazení je celá v tmavej farbe.

                                             (3)

                                          Ak sa použije jediný ovládač pre predný hmlový svetlomet i zadné hmlové svietidlo, použije sa znázornený symbol pre „predný hmlový svetlomet“.

         Dodatok

            Konštrukcia základného vzoru symbolov uvedených v bode 2.1.5

         Základný vzor obsahuje:

                     1.

                     základný štvorec so stranou 50 mm; tento rozmer sa rovná menovitému rozmeru „a“ základného vzoru;

                     2.

                     základnú kružnicu s priemerom 56 mm, ktorý má približne rovnakú plochu ako základný štvorec 1;

                     3.

                     druhú kružnicu s priemerom 50 mm vpísanú do základného štvorca 1;

                     4.

                     druhý štvorec, ktorého rohy sa dotýkajú základnej kružnice 2 a ktorého strany sú rovnobežné so stranami základného štvorca 1;

                     5. a 6.

                     dva obdĺžniky majúce rovnakú plochu ako základný štvorec 1; sú navzájom kolmé a majú takú polohu, že každý z nich symetricky pretína protiľahlé strany základného štvorca;

                     7.

                     tretí štvorec, ktorého strany prechádzajú priesečníkmi základného štvorca 1 so základnou kružnicou 2 a zvierajú so stranami základného štvorca uhol 45° a určujú najväčšie horizontálne a vertikálne rozmery základného vzoru;

                     8.

                     nepravidelný osemuholník tvorený priamkami zvierajúcimi so stranami štvorca 7 uhol 30°.

               Základný vzor je zobrazený v mriežke s rozostupom 12,5 mm tak, že príslušné časti mriežky sú totožné so základným štvorcom 1.

      PRÍLOHA II

         Dodatok 1

            Informačný dokument z hľadiska identifikácie ovládačov, oznamovačov a indikátorov pre typ dvoj- alebo trojkolesového motorového vozidla

         (priloží sa k žiadosti o typové schválenie ES komponentu, ak sa táto predkladá oddelene od žiadosti o typové schválenie vozidla ES)
         Poradové číslo (pridelené žiadateľom):
         Žiadosť o typové schválenie ES komponentu z hľadiska identifikácie ovládačov, oznamovačov a indikátorov typu dvoj- alebo trojkolesového motorového vozidla obsahuje informácie stanovené v týchto bodoch časti 1 oddielu A prílohy II k smernici 2002/24/ES:

                     —

                     0.1,

                     —

                     0.2,

                     —

                     0.4 až 0.6,

                     —

                     9.2.1.

         Dodatok 2
         Názov orgánu

            Osvedčenie o typovom schválení ES komponentu z hľadiska identifikácie ovládačov, oznamovačov a indikátorov pre typ dvoj- alebo trojkolesového motorového vozidla

         VZOR
         Protokol č. … technickej služby … dátum …
         Typové schválenie ES komponentu č. … Rozšírenie č: …

                     1.

                     Obchodná značka alebo názov vozidla: …

                     2.

                     Typ vozidla: …

                     3.

                     Meno a adresa výrobcu: …

                     4.

                     Meno a adresa zástupcu výrobcu (ak je): …
                     …

                     5.

                     Dátum predvedenia vozidla na skúšku: …

                     6.

                     Typové schválenie ES komponentu udelené/zamietnuté (1)

                     7.

                     Miesto: …

                     8.

                     Dátum: …

                     9.

                     Podpis: …

         (1)  Nehodiace sa prečiarknuť.

      PRÍLOHA III
      ČASŤ A

         Zrušená smernica v znení neskoršej zmeny a doplnenia

         (v zmysle článku 6)

                  Smernica Rady 93/29/EHS

                  (Ú. v. ES L 188, 29.7.1993, s. 1).

                  Smernica Komisie 2000/74/ES

                  (Ú. v. ES L 300, 29.11.2000, s. 24).

            ČASŤ B

         Lehoty na transpozíciu do vnútroštátneho práva a uplatňovanie

         (v zmysle článku 6)

                  Smernica

                  Lehota na transpozíciu

                  Dátum uplatňovania

                  93/29/EHS

                  14. decembra 1994

                  14. júna 1995 (1)

                  2000/74/ES

                  31. decembra 2001

                  1. januára 2002 (2)

         (1)  V súlade s článkom 5 ods. 1 tretím pododsekom smernice 93/29/EHS:

         „Od dátumu uvedeného v prvom pododseku nesmú členské štáty z dôvodov spojených s identifikáciou ovládačov, oznamovačov a indikátorov zakázať prvýkrát uviesť do prevádzky vozidlá, ktoré sú v súlade s touto smernicou.“

      Uvedený dátum je 14. decembra 1994; pozri prvý pododsek článku 5 ods. 1 smernice 93/29/EHS.

         (2)  V súlade s článkom 2 smernice 2000/74/ES:

         „1.   S účinnosťou od 1. januára 2002 nesmú členské štáty z dôvodov týkajúcich sa identifikácie ovládačov, oznamovačov a indikátorov:

                     —

                     odmietnuť udeliť typu dvoj- alebo trojkolesového motorového vozidla typové schválenie ES alebo

                     —

                     zakázať registráciu, predaj alebo uvedenie do prevádzky dvoj- alebo trojkolesových motorových vozidiel,

               ak identifikácia ovládačov, oznamovačov a indikátorov spĺňa požiadavky smernice 93/29/EHS, zmenenej a doplnenej touto smernicou.
         2.   S účinnosťou od 1. júla 2002 odmietnu členské štáty udeliť typové schválenie ES každému novému typu dvoj- alebo trojkolesového motorového vozidla z dôvodov týkajúcich sa identifikácie ovládačov, oznamovačov a indikátorov, ak nie sú splnené požiadavky smernice 93/29/EHS, zmenenej a doplnenej touto smernicou.“

      PRÍLOHA IV

         TABUĽKA ZHODY

                  Smernica 93/29/EEC

                  Smernica 2000/74/ES

                  Táto smernica

                  články 1 a 2

                  články 1 a 2

                  článok 3 prvý odsek

                  článok 3 ods. 1

                  článok 3 druhý odsek

                  článok 3 ods. 2

                  článok 4 úvodná veta

                  článok 4 úvodná veta

                  článok 4 prvá zarážka

                  článok 4 písm. a)

                  článok 4 druhá zarážka

                  článok 4 písm. b)

                  článok 5 ods. 1

                  —

                  článok 2 ods. 1

                  článok 5 ods. 1

                  článok 2 ods. 2

                  článok 5 ods. 2

                  článok 5 ods. 2

                  článok 5 ods. 3

                  —

                  články 6 a 7

                  článok 6

                  článok 8

                  prílohy I a II

                  prílohy I a II

                  —

                  príloha III

                  —

                  príloha IV


title: Smernica Komisie 94/78/ES z 21. decembra 1994, ktorou sa prispôsobuje technickému pokroku smernica Rady 78/549/EHS vzhľadom na kryty kolies motorových vozidiel

text:
Dôležité právne oznámenie

|

31994L0078

Úradný vestník L 354 , 31/12/1994 S. 0010 - 0015 Fínske špeciálne vydanie: Kapitola 13 Zväzok 27 S. 0080  Švédske špeciálne vydanie: Kapitola 13 Zväzok 27 S. 0080

		Smernica Komisie 94/78/ESz 21. decembra 1994,ktorou sa prispôsobuje technickému pokroku smernica Rady 78/549/EHS vzhľadom na kryty kolies motorových vozidielKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [1], naposledy zmenenú a doplnenú smernicou Komisie 93/81/EHS [2], najmä na jej článok 13 ods. 2,so zreteľom na smernicu Rady 78/549/EHS z 12. júna o aproximácii právnych predpisov členských štátov týkajúcich sa krytov kolies motorových vozidiel [3], najmä na jej článok 4,keďže smernica 78/549/EHS je jednou zo samostatných smerníc EHS typového schvaľovacieho postupu, ktorý bol stanovený smernicou 70/156/EHS; keďže následne ustanovenia smernice 70/156/EHS týkajúce sa systémov vozidla, komponentov a samostatných technických jednotiek platia tiež pre túto smernicu;keďže najmä články 3 ods. 4 a 4 ods. 3 smernice 70/156/EHS vyžadujú, aby bol ku každej samostatnej smernici priložený informačný dokument obsahujúci príslušné body prílohy I a tiež osvedčenie o typovom schválení vychádzajúce z prílohy VI s cieľom jeho počítačového spracovania;keďže počet osobných automobilov s pohonom štyroch kolies sa zvyšuje, či už je pohon štyroch kolies automatický, alebo ovládaný vodičom; keďže je potrebné v prípade takýchto osobných automobilov a na základe vedeckého pokroku revidovať niektoré konštrukčné a prevádzkové parametre a upraviť niektoré ustanovenia smernice 78/549/EHS spôsobom, ktorý odráža súčasnú a budúcu situáciu na trhu a ktorý je konzistentný so správnou konštrukčnou, výrobnou a bezpečnou prevádzkovou praxou;keďže ustanovenia tejto smernice sú v súlade so stanoviskom Výboru pre prispôsobenie sa technickému pokroku ustanoveným smernicou 70/156/EHS,PRIJALA TÚTO SMERNICU:Článok 1Smernica 78/549/EHS sa mení a dopĺňa takto:1. V článku 1 sa slová "(definované v prílohe I k smernici 70/156/EHS)" nahrádzajú slovami "(definované v prílohe II A k smernici 70/156/EHS)".2. Prílohy I a II sa menia a dopĺňajú v súlade s bodmi 1, 2 a 3 prílohy k tejto smernici.3. Vkladá sa príloha III uvedená v bode 4 prílohy k tejto smernici.Článok 21. S účinnosťou od 1. júla 1995 nesmú členské štáty z dôvodov týkajúcich sa krytov kolies:- odmietnuť udeliť EHS typové schválenie alebo národné typové schválenie typu motorového vozidla, alebo- zakázať registráciu, predaj alebo uvedenie do prevádzky vozidiel,ak kryty kolies spĺňajú požiadavky smernice 78/549/EHS zmenenej a doplnenej touto smernicou.2. S účinnosťou od 1. januára 1996 členské štáty:- viac neudeľujú EHS typové schválenie a- môžu odmietnuť udeliť národné typové schváleniepre typ vozidla z dôvodov týkajúcich sa jeho krytov kolies, ak nie sú splnené požiadavky smernice 78/549/EHS zmenenej a doplnenej touto smernicou.Článok 31. Členské štáty do 1. júla 1995 uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou. Okamžite o tom informujú Komisiu.Keď členské štáty prijmú tieto ustanovenia, obsahujú odkaz na túto smernicu alebo ich takýto odkaz sprevádza v prípade ich úradného uverejnenia. Členské štáty prijmú postup, ktorým sa takýto odkaz uvedie.2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou.Článok 4Táto smernica nadobúda účinnosť na 20. deň odo dňa jej uverejnenia v Úradnom vestníku Európskych spoločenstiev.V Bruseli 21. decembra 1994Za KomisiuMartin Bangemannčlen Komisie[1] Ú. v. ES L 42, 23.2.1970, s. 1.[2] Ú. v. ES L 264, 23.10.1993, s. 49.[3] Ú. v. ES L 168, 26.6.1978, s. 45.--------------------------------------------------PRÍLOHA1. Bezprostredne pred nadpis"Príloha I"sa vkladá nasledujúce:"Zoznam prílohPríloha I | Všeobecné požiadavky, osobitné požiadavky, použitie reťazí, žiadosť o EHS typové schválenie, udelenie EHS typového schválenia, zmeny a doplnky k schváleniam, zhoda výroby |Príloha II | Informačný dokument |Príloha III | Osvedčenie o typovom schválení" |2. Príloha I sa mení a dopĺňa takto:a) V prílohe I sa vkladá nasledujúci nadpis:"VŠEOBECNÉ POŽIADAVKY, OSOBITNÉ POŽIADAVKY, POUŽITIE REŤAZÍ, ŽIADOSŤ O EHS TYPOVÉ SCHVÁLENIE, UDELENIE EHS TYPOVÉHO SCHVÁLENIA, DOPLNKY K SCHVÁLENIAM, ZHODA VÝROBY"b) Bod 2.1 sa nahrádza takto:"2.1. Kryty kolies majú spĺňať nasledovné požiadavky, ak vozidlo je v pohotovostnom stave (pozri bod 2.6 prílohy II) s jedným cestujúcim na prednom sedadle a kolesá sú v smere priamej jazdy vpred;"c) Bod 2.1.1 sa nahrádza takto:"2.1.1. V časti tvorenej radiálnymi rovinami odklonenými o 30o dopredu a o 50o dozadu od stredu kolies (pozri obrázok 1) je celková šírka (q) krytov kolies dostačujúca aspoň ku krytiu celkovej šírky pneumatiky (b), pričom sa berú do úvahy extrémy kombinácií pneumatika/koleso špecifikované výrobcom vozidla a uvedené v bode 1.3 doplnku k prílohe III. V prípade zdvojených kolies sa berie do úvahy celková šírka (t) dvoch pneumatík."d) Bod 3.1 sa nahrádza takto:"3.1. V prípade vozidiel s pohonom len dvoch kolies výrobca potvrdí, že vozidlo je konštruované tak, aby sa mohol použiť aspoň jeden typ snehových reťazí aspoň na jednom z typov kolesa a pneumatík schválených pre hnané kolesá tohto typu vozidla. Jedna kombinácia reťaz/pneumatika/koleso, ktorá sa hodí pre vozidlo, je výrobcom špecifikovaná a uvedená v bode 1.2 doplnku k prílohe III."e) Do bodu 3 sa vkladajú nasledujúce nové body 3.2 a 3.3:"3.2. V prípade vozidiel s pohonom štyroch kolies, vrátane vozidiel, kde môže byť jedna hnaná náprava vypnutá ručne alebo automaticky, výrobca potvrdí, že vozidlo je konštruované tak, aby sa mohol použiť aspoň jeden typ snehových reťazí aspoň na jednom z typov kolesa a pneumatík schválených pre aspoň jednu hnanú nápravu, ktorá nemôže byť vypnutá, tohto typu vozidla. Jedna kombinácia reťaz/pneumatika/koleso, ktorá sa hodí pre vozidlo a hnané kolesá, na ktoré môžu byť tieto reťaze inštalované, je výrobcom špecifikovaná a uvedená v bode 1.2 doplnku k prílohe III.3.3. Pokyny týkajúce sa typu alebo typov reťazí, ktoré môžu byť použité, musia byť priložené ku každému vozidlu, ktoré patrí do série zhodnej s EHS typovo schváleným vozidlom."f) Bod 4.1 sa nahrádza takto:"4.1. Žiadosť o EHS typové schválenie podľa článku 3 ods. 3 smernice 70/156/EHS typu vozidla vzhľadom na kryty kolies predloží výrobca."g) Bod 4.2 sa nahrádza takto:"4.2. Vzor informačného dokumentu je uvedený v prílohe II."h) Body 4.2.1 a 4.2.2 sa rušia.i) Vkladajú sa nasledujúce body 5, 6 a 7:"5. UDELENIE EHS TYPOVÉHO SCHVÁLENIA5.1. Ak sú splnené príslušné požiadavky, udelí sa EHS typové schválenie podľa článku 4 ods. 3 smernice 70/156/EHS.5.2. Vzor osvedčenia o EHS typovom schválení je uvedený v prílohe III.5.3. Každému typu schváleného vozidla sa pridelí schvaľovacie číslo v súlade s prílohou VII k smernici 70/156/EHS. Ten istý členský štát nepridelí rovnaké číslo inému typu vozidla.6. MODIFIKÁCIE TYPU A ZMENY DOPLNKY K SCHVÁLENIAM6.1. V prípade modifikácií typu vozidla schváleného podľa tejto smernice platia ustanovenia článku 5 smernice 70/156/EHS.7. ZHODA VÝROBY7.1. Opatrenia na zabezpečenie zhody výroby sa prijmú v súlade s ustanoveniami článku 10 smernice 70/156//EHS."3. Príloha II sa nahrádza takto:"PRÍLOHA IIInformačný dokument č…podľa prílohy I k smernici Rady 70/156/EHS týkajúcej sa EHS typového schválenia vozidla vzhľadom na kryty kolies, smernica 78/549/EHS, naposledy zmenená a doplnená smernicou…/…/EHS).Musia byť dodané nasledujúce informácie, ak sú uplatniteľné, v troch vyhotoveniach spolu so súpisom obsahu. Akékoľvek výkresy musia byť dodané vo vhodnom merítku a dostatočne podrobné na formáte A4 alebo poskladané na tento formát. Prípadné fotografie musia byť dostatočne podrobné.Ak systémy, komponenty alebo samostatné technické jednotky majú elektronicky riadené funkcie, musia byť dodané informácie týkajúce sa ich výkonu.0. VŠEOBECNE0.1. Značka (obchodný názov výrobcu):0.2. Typ a všeobecné obchodné označenie(-a):0.3. Prostriedky identifikácie typu, ak sú vyznačené na vozidle (b):0.3.1. Umiestnenie označenia:0.4. Kategória vozidla (c):0.5. Názov a adresa výrobcu:0.8. Adresa(-y) montážneho(-ych) závodu(-ov):1. VŠEOBECNÉ KONŠTRUKČNÉ CHARAKTERISTIKY VOZIDLA1.1. Fotografie a/alebo výkresy reprezentatívneho vozidla1.3. Počet náprav a kolies:1.3.1. Počet a umiestnenie náprav so zdvojenými kolesami:2. HMOTNOSTI A ROZMERY (e)(v kg a mm) (kde je to možné, odvolať sa na výkres)2.4. Rozsah rozmerov vozidla (celkových):2.4.1. Podvozku bez karosérieČísla bodov a poznámok pod čiarou použité v tomto informačnom dokumente zodpovedajú tým, ktoré sú uvedené v prílohe I k smernici 70/156/EHS.Body, ktoré nie sú na účely tejto smernice dôležité, sa neuvádzajú.2.4.1.3. Výška (nenaložené vozidlo) [1] (U výškovo nastaviteľného zavesenia náprav uviesť obvyklú jazdnú polohu):2.4.2. Podvozku s karosériou2.4.2.3. Výška (nenaložené vozidlo) (l) (U výškovo nastaviteľného zavesenia náprav uviesť obvyklú jazdnú polohu):2.6. Hmotnosť vozidla s karosériou v pohotovostnom stave alebo hmotnosť podvozku s kabínou, ak výrobca nadstavbu nemontuje (vrátane chladiaceho prostriedku, olejov, paliva, náradia, náhradného kolesa a vodiča)o) (maximum a minimum pre každú verziu):6. ZAVESENIE6.6. Pneumatiky a kolesá6.6.1. Kombinácia(-ie) pneumatika/koleso [U pneumatík udať označenie rozmeru, minimálny index nosnosti, symbol minimálnej kategórie rýchlosti; u kolies udať rozmer/-y ráfiku(-ov) a odsadenie(-a)]6.6.1.1. Nápravy6.6.1.1.1. Náprava 1:6.6.1.1.2. Náprava 2:6.6.1.1.3. Náprava 3:6.6.1.1.4. Náprava 4:6.6.4. Kombinácia reťaze/pneumatika/koleso na prednej a/alebo zadnej náprave, ktorá je podľa odporučenia výrobcu pre typ vozidla vhodná9. KAROSÉRIA9.16. Kryty kolies9.16.1. Stručný popis vozidla z hľadiska jeho krytov kolies:9.16.2. Podrobné výkresy krytov kolies a ich umiestnenia na vozidle s udaním rozmerov špecifikovaných na obrázku 1 prílohy I k smernici 78/549/EHS, berúc do úvahy extrémne kombinácie pneumatika/koleso."4. Vkladá sa nasledujúca príloha III:"PRÍLOHA III+++++ TIFF ++++++++++ TIFF +++++""Doplnokk osvedčeniu o EHS typovom schválení č…týkajúcemu sa typového schválenia vozidla vzhľadom na smernicu 78/549/EHS naposledy zmenenú a doplnenú smernicou…/…/EHS1. Doplnkové informácie1.1. Stručný popis vozidla vzhľadom ku krytom kolies:1.2. Rozmery kombinácie reťaze/pneumatika/koleso na prednej a/alebo zadnej náprave špecifikované výrobcom:1.3. Kombinácia(-ie) pneumatika/koleso, vrátane odsadení špecifikovaných výrobcom:5. Poznámky.""(1) Nehodiace sa prečiarknuť.(2) Ak prostriedky identifikácie typu obsahujú znaky, ktoré nie sú relevantné s popisom vozidla, komponentu alebo samostatnej technickej jednotky, ktorých sa týka toto osvedčenie o typovom schválení, také znaky sú v dokumentácii reprezentované symbolom: "?" (napr. ABC??123??).(3) Ako je definované v prílohe II k smernici 70/156/EHS."[1] Nehodiace sa prečiarknuť.--------------------------------------------------